Борис Младенов-Young
За жалост с време губиме представа…

chitanka.info

За жалост с време губиме представа

леглото, наш другар от памтивека,

каква велика роля изпълнява

и днес, в бита модерен на човека.

Все още в него бебето се прави,

тъй както са зачевали тогава;

жените раждат тук отроци здрави,

тук в сладък сън умората минава.

Едната трета от живота кратък

се губи в сън под меката завивка,

а болестите другия остатък

скъсяват с принудителна почивка.

Накрай за много хора все тъй често

леглото се оказва лобно место!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.